

**SIA „Rīgas 2. slimnīca”**

Reģ. Nr. 40003184960

Ģimnastikas iela 1, Rīga, LV 1004

tālr. 67614973, fakss: 67622006

e-pasts: [slimnica@slimnica.lv](mailto:slimnica@slimnica.lv)

APSTIPRINĀTS

SIA “Rīgas 2.slimnīca”

Nekustamā īpašuma

iznomāšanas komisijas

2020.gada 29.janvāra sēdē

(protokols Nr.1)

**Rakstiskas izsoles nolikums**

**nekustamā īpašuma Rīgā, Ģimnastikas ielā 1**

**(būves kadastra apzīmējums 01000740157001) daļas -**

**pagrabstāva telpu ar kopējo platību 89,8 m2 nomas tiesību izsolei**

*(izsoles identifikācijas Nr. Izs.2020/1)*

**1. Vispārīgie noteikumi**

1.1. Izsoles rīkotājs un telpu iznomātājs:

**SIA „Rīgas 2.slimnīca”**, reģistrācijas Nr.40003184960

adrese: Ģimnastikas iela 1, Rīga, LV-1004

tālrunis 67614973; fakss 67622006

kontaktpersona: Nekustamā īpašuma iznomāšanas komisijas priekšsēdētājs, jurists Āris Augstkalns, tālrunis 67607262, e-pasts: [aris.augstkalns@slimnica.lv](mailto:aris.augstkalns@slimnica.lv).

1.2. Izsoli rīko un organizē SIA “Rīgas 2. slimnīca” Nekustamā īpašuma iznomāšanas komisija (turpmāk – Komisija), kura izveidota saskaņā ar valdes priekšsēdētāja 2020.gada 23.janvāra rīkojumu Nr.7 un kuras pienākumi un tiesības ir noteiktas Nekustamā īpašuma iznomāšanas komisijas nolikumā.

1.3. Rakstiskas izsoles nolikums (turpmāk – nolikums) ir sagatavots saskaņā ar Ministru kabineta 2018.gada 20.februāra noteikumiem Nr.97 *„* *Publiskas personas mantas iznomāšanas noteikumi”* un Rīgas domes 03.07.2012. Iekšējiem noteikumiem Nr.16 *„Rīgas pilsētas pašvaldībai piederošā un piekrītošā nekustamā īpašuma iznomāšanas un nomas maksas noteikšanas kārtība”.*

1.4. Nomas līgumā paredzētais telpu izmantošanas veids: **ģimenes ārstu prakses izvietošanai, lai pacientiem nodrošinātu ģimenes ārstu pakalpojumus.**

1.5. Izsoles mērķis ir saņemt pieteikumu ar augstāko nomas maksu, iznomājot nekustamā īpašuma daļu nolikuma 1.4.punktā norādītajam mērķim.

1.6. Izsoles veids – **rakstiska izsole**.

1.7. Nolikums nosaka kārtību, kādā rakstiskā izsolē tiks piešķirtas nomas tiesības uz Rīgas pilsētas pašvaldības nekustamā īpašuma Rīgā, Ģimnastikas ielā 1 (būves kadastra apzīmējums 01000740157001) daļu, kas sastāv no slimnīcas pagrabstāva telpām ar iznomājamo platību 89,8 m2 (turpmāk – Telpas).

1.8. Nekustamais īpašums saistīts ar zemesgabalu Rīgā, Ģimnastikas ielā 1, kadastra Nr. 01000740157.

**2. Izsoles sākumcena un nomas līguma termiņš**

2.1. Saskaņā ar Rīgas domes Īpašuma departamenta izvēlēta sertificēta nekustamā īpašuma vērtētāja SIA "Grant Thornton Baltic" 15.01.2020. atzinumu un iespējamo tirgus nomas maksas novērtējumu, izsoles nosacītā nomas maksa par Telpu nomu mēnesī ir

2.1.1. kabinetiem ar kopējo platību 60,5 m2 (telpas Nr.11; 13; 14; 17 un 20 saskaņā ar inventarizācijas plānu) - **EUR 3,40** (neieskaitot PVN) par vienu kvadrātmetru;

2.1.2. koplietošanas telpām ar kopējo platību 29,4 m2 (telpas Nr.4; 15 un 16 saskaņā ar inventarizācijas plānu) - **EUR 1,00** (neieskaitot PVN) par vienu kvadrātmetru;

2.2. Iesniedzot pieteikumu izsolei, pretendents norāda piedāvāto nomas maksu, kas ir augstāka par nosacīto nomas maksu.

2.3. Nomas līgums tiek slēgts uz 6 (sešiem) gadiem.

**3. Izsoles priekšmeta nomas īpašie nosacījumi**

3.1. Iznomātājam ir tiesības uzteikt nomas līgumu, brīdinot nomnieku divus mēnešus iepriekš, ja Telpas būs nepieciešamas sabiedrisko vajadzību nodrošināšanai vai normatīvajos aktos noteikto publisko funkciju veikšanai, neatlīdzinot nomnieka zaudējumus, kas saistīti ar līguma pirmstermiņa izbeigšanu.

3.2. Nomnieks nodrošina Telpu uzturēšanu atbilstoši normatīvo aktu prasībām. Līguma darbības laikā nomnieka pienākums ir veikt nepieciešamās darbības, lai Telpu tehniskais stāvoklis nepasliktinātos.

3.3. Nomas tiesību piešķiršana nav saistīta ar nomnieka pienākumu veikt Telpu remontu (rekonstrukcijas, renovācijas vai restaurācijas darbus).

3.4. Nomniekam nav tiesību nodot Telpas vai to daļu apakšnomā.

3.5. Papildus Telpu nomas maksai nomnieks saskaņā ar Iznomātāja izrakstītajiem rēķiniem maksā par komunālajiem pakalpojumiem un citiem Iznomātāja sniegtajiem pakalpojumiem.

3.6. Nomniekam ir pienākums segt Iznomātāja izdevumus EUR 250,00 (tajā skaitā PVN) apmērā par Rīgas domes Īpašuma departamenta pieaicinātā sertificētā nekustamā īpašuma vērtētāja Telpu nosacītās nomas maksas vērtējuma veikšanu.

3.7. 3.7. Kopā ar Telpām nomnieka lietošanā tiek nodota zemesgabala Rīgā, Ģimnastikas ielā 1, kadastra Nr. 01000740157, daļa.

**4. Pretendenti un izsoles izsludināšana**

4.1. Sludinājums par nomas tiesību izsoli un nolikums tiek publicēts Rīgas pilsētas pašvaldības portālā [www.riga.lv](file:///F:\NOMA\www.riga.lv), sadaļā „Rīgas pilsētas pašvaldības kapitālsabiedrības iznomā” un SIA “Rīgas 2. slimnīca” mājas lapā [www.slimnica.lv](file:///F:\NOMA\www.slimnica.lv) sadaļā “Informācijai/izsoles” Sludinājumā tiek norādītas šādas ziņas:

4.1.1. Telpu adrese un sastāvs;

4.1.2. izsoles laiks un vieta;

4.1.3. izsoles sākumcena;

4.1.4. kur un kad var iepazīties ar nolikumu;

4.1.5. kā var vienoties par Telpu apskates vietu un laiku;

4.1.6. kur un kad var pieteikties dalībai izsolē.

4.2. Ar izsoles nolikumu, tai skaitā nomas līguma projektu, interesenti var iepazīties Rīgas pilsētas pašvaldības portālā [www.riga.lv](file:///F:\NOMA\www.riga.lv) vai Iznomātāja mājas lapā [www.slimnica.lv](file:///F:\NOMA\www.slimnica.lv) sadaļā “Informācijai/izsoles”, kā arī SIA “Rīgas 2. slimnīca” sekretariātā, Rīgā, Ģimnastikas ielā 1, 1.stāvā, darba dienās no plkst. 09:00 līdz 16:00.

4.3. Telpas var apskatīt dabā, iepriekš sazinoties ar Komisiju pa tālr. 67607262 un vienojoties par konkrēto apskates laiku.

4.4. Nomas tiesību pretendenti var būt personas vai personālsabiedrības, kuras atbilst šādām prasībām:

4.4.1. nolikumā noteiktajā termiņā un kārtībā ir iesniegušas pieteikumu dalībai izsolē;

4.4.2. saskaņā ar spēkā esošajiem normatīvajiem aktiem var iegūt nomā īpašumu un veic normatīvajos aktos noteiktajā kārtībā reģistrētu komercdarbību vai saimniecisko darbību;

4.4.3. kurām pieteikuma iesniegšanas brīdī nav nodokļu maksājumu parādu.

4.5. Persona uzskatāma par nomas tiesību pretendentu ar brīdi, kad Komisija ir saņēmusi nomas tiesību pretendenta pieteikumu un tas ir reģistrēts nolikumā noteiktajā kārtībā.

4.6. Iznomātajam ir tiesības publiskot informāciju par izsoles izsludināšanu plašsaziņas līdzekļos, kā arī informēt par to personas, kas iepriekš ir izteikušas vēlmi nomāt konkrētās Telpas.

**5. Pieteikumu dokumenti un to noformēšana**

5.1. Dalībai izsolē pretendents iesniedz šādus dokumentus:

5.1.1. pieteikumu dalībai izsolē (sagatavo saskaņā ar paraugu 1.pielikumā);

5.1.2. dokumentu kopijas, kas apliecina, ka pretendents ir reģistrēts normatīvajos aktos noteiktā kārtībā;

5.1.3. Valsts ieņēmumu dienesta (VID) izsniegtu izziņas oriģinālu, kas izdota ne vēlāk kā mēnesi iepriekš, vai pretendenta apliecinātu izdruku no VID elektroniskās datu bāzes par nomas tiesību pretendenta nodokļu parādu neesamību.

5.2. Pieteikuma dokumentiem jābūt skaidri salasāmiem. Ja Komisijai nepieciešams pārliecināties par dokumenta oriģināla juridisko spēku vai dokumenta atvasinājuma (kopijas) pareizību, Komisija dokumentu salīdzināšanai var pieprasīt, lai tiek uzrādīts dokumenta oriģināls, kurš atšķirības gadījumā būs noteicošais dokuments.

5.3. Pieteikuma dokumenti ir jāiesniedz slēgtā aizzīmogotā aploksnē, uz kuras ir uzraksts:

Iznomātājam: SIA “Rīgas 2. slimnīca”

Izsolei „Par tiesībām nomāt nekustamā īpašuma daļu

Rīgā, Ģimnastikas ielā 1 (būves kadastra apzīmējums 01000740157001)

pagrabstāva telpu ar kopējo platību 89,8 m2 nomas tiesību izsolei

*(izsoles identifikācijas Nr. Izs.2020/1)*

**Iesniedzējs: (pretendenta nosaukums, adrese)**

*Atvērt tikai Nekustamā īpašuma iznomāšanas komisijas klātbūtnē!*

5.4. Pretendents ir tiesīgs grozīt vai atsaukt iesniegto piedāvājumu, rakstiski par to paziņojot Komisijai līdz piedāvājuma iesniegšanas termiņa beigām.

5.5. Grozījumus piedāvājuma dokumentos pretendents noformē un iesniedz tādā pašā kārtībā kā piedāvājumus

5.6. Visas izmaksas, kas saistītas ar pieteikumu sagatavošanu sedz pretendenti.

5.7. Pretendents var iesniegt vienu pieteikuma variantu. Pretendenta iesniegtie dokumenti netiek atdoti atpakaļ.

**6. Pieteikumu iesniegšana izsolei**

6.1. Pieteikumus dalībai izsolē var iesniegt **līdz 2020.gada 12. februārim plkst. 12:00** SIA „Rīgas 2.slimnīca” pirmajā stāvā sekretariātā, Ģimnastikas ielā 1, Rīgā, piedāvājumu iesniedzot personīgi vai nosūtot pa pastu. Pasta sūtījumam jābūt piegādātam minētajā adresē līdz 2020.gada 12.februārim plkst. 12:00

6.2. Visi pēc nolikuma 6.1.apakšpunktā minētā termiņa saņemtie pieteikumi, kā arī pieteikumi, kas saņemti atvērtā vai bojātā veidā, netiks pieņemti un tiks nodoti atpakaļ iesniedzējam.

6.3. Saņemot pieteikumus, Komisijas sekretārs tos reģistrē izsoles pieteikumu iesniegšanas reģistrācijas lapā iesniegšanas secībā, uz aploksnes norādot tā reģistrācijas numuru, saņemšanas datumu un laiku, apliecinot ar parakstu.

6.4. Informācija par reģistrētiem pretendentiem un to skaitu netiek izpausta līdz pieteikumu atvēršanas sanāksmei.

6.5. Rakstiska izsole (pieteikumu atvēršanas sanāksme) notiks 2020.gada 12. februārī plkst. 12:00 SIA „Rīgas 2.slimnīca” Ģimnastikas ielā 1, piektajā stāvā 536.kabinetā.

6.6. Pieteikumu atvēršanas sanāksme ir atklāta.

**7. Izsoles norise un nomas līguma slēgšana**

7.1. Izsole nenotiek, ja dalībai izsolē nav iesniegts neviens pieteikums.

7.2. Ja nolikumā noteiktajā termiņā nav iesniegts neviens pieteikums, Komisija var pagarināt pieteikumu iesniegšanas termiņu, pārējos izsoles nosacījumus atstājot negrozītus.

7.3. Pieteikumus atver to iesniegšanas secībā. Pēc pieteikuma atvēršanas Komisijas priekšsēdētājs nosauc pretendenta nosaukumu, datumu, kad pieteikums iesniegts un pretendenta piedāvāto nomas maksu. Komisijas locekļi parakstās uz pieteikuma.

7.4. Pēc pieteikumu atvēršanas sanāksmes Komisija slēgtā sēdē izvērtē pretendentu pieteikumu un iesniegto dokumentu atbilstību publicētajiem nomas nosacījumiem un nosaka izsoles uzvarētāju. Par izsoles uzvarētāju tiek atzīts pretendents, kura pieteikuma dokumenti atbilst nolikuma prasībām, kurš atbilst nolikuma 4.4.punkta nosacījumiem un piedāvā visaugstāko nomas maksu.

7.5. Komisija ir tiesīga pārbaudīt nomas tiesību pretendentu sniegtās ziņas. Nomas tiesību pretendentu nevar atzīt par izsoles uzvarētāju, ja tiek atklāts, ka nomas tiesību pretendents ir sniedzis nepatiesas ziņas.

7.6. Rakstiskas izsoles gaita tiek protokolēta. Protokolā norāda katra pretendenta piedāvāto Telpu nomas maksu, sarindojot pretendentus secībā, kādā būtu jāpiedāvā slēgt nomas līgumu. Izsoles protokolu paraksta visi Komisijas locekļi.

7.7. Komisijas lēmums par izsoles rezultātiem stājas spēkā dienā, kad tas tiek publicēts internetā Rīgas pilsētas pašvaldības portālā [www.riga.lv](http://www.riga.lv) un Iznomātāja mājas lapā [www.slimnica.lv](http://www.slimnica.lv) sadaļā “Informācijai/izsoles”.

7.8. Komisijai ir tiesības jebkurā brīdī pārtraukt izsoli, ja tā konstatē, ka ir jāveic grozījumi izsoles nolikumā.

7.9. Komisija nomas līgumu piedāvā slēgt pretendentiem atbilstoši izsoles protokolā sarindotajai pretendentu secībai. Pretendents 7 (septiņu) darba dienu laikā pēc rakstiskās izsoles rezultātu paziņošanas paraksta un iesniedz Komisijai parakstītu nomas līgumu vai rakstiski paziņo par atteikumu parakstīt nomas līgumu. Ja iepriekšminētajā termiņā pretendents nomas līgumu neparaksta, iesniedzot vai neiesniedzot attiecīgu atteikumu, ir uzskatāms, ka pretendents no nomas līguma slēgšanas ir atteicies.

7.10. Komisija attiecīgi piedāvā slēgt nomas līgumu nākamajam pretendentam. Komisija divu darba dienu laikā pēc minētā piedāvājuma nosūtīšanas nodrošina informācijas publicēšanu internetā Rīgas pilsētas pašvaldības portālā [www.riga.lv](file:///F:\NOMA\www.riga.lv) un Iznomātāja mājas lapā [www.slimnica.lv](http://www.slimnica.lv) sadaļā “Informācijai/izsoles”.

7.11. Informācija par nomas līguma noslēgšanu ne vēlāk kā divu darba dienu laikā pēc tā noslēgšanas tiek publicēta Rīgas pilsētas pašvaldības portālā [www.riga.lv](file:///F:\NOMA\www.riga.lv) Iznomātāja mājas lapā [www.slimnica.lv](http://www.slimnica.lv) sadaļā “Informācijai/izsoles”.

**Pielikumi:**

1. pielikums – Pieteikuma paraugs dalībai izsolē;

2. pielikums – Telpu nomas līguma projekts.

Nekustamā īpašuma iznomāšanas komisijas priekšsēdētājs Āris Augstkalns

1. pielikums

rakstiskās izsoles nolikumam

(dokuments sagatavojams uz veidlapas, norādot informāciju par dokumenta autoru

saskaņā ar lietvedības noteikumu prasībām.)

**PIETEIKUMS**

**dalībai rakstiskā izsolē**

*Nomas tiesību pretendents:*

nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

vienotais reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kontakttālrunis un e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

persona, kura ir tiesīga pārstāvēt

nomas tiesību pretendentu

(amats, vārds, uzvārds)

vai pilnvarotā persona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ar šī pieteikuma iesniegšanu piesaka savu dalību izsolē: par tiesībām nomāt nekustamā īpašuma Rīgā, Ģimnastikas ielā 1, daļu – telpas 89,8 m2 platībā, kas atrodas ēkas pagrabstāvā.

Mūsu piedāvātā nomas maksa mēnesī par vienu telpu kvadrātmetru ir:

kabinetiem \_\_\_\_\_\_\_\_\_\_\_ EUR bez PVN;

koplietošanas telpām\_\_\_\_\_\_\_\_\_\_\_\_\_\_\_ EUR bez PVN.

***Apliecinām, ka:***

1. mums ir skaidras un saprotamas mūsu tiesības un pienākumi, kas ir noteikti izsoles nolikumā un normatīvajos aktos;

2. esam iepazinušies ar izsoles nolikuma, tai skaitā visu tā pielikumu, saturu, atzīstam to par pareizu, saprotamu un atbilstošu;

3. mums ir skaidras un saprotamas nolikumā noteiktās prasības piedāvājuma sagatavošanai, līguma priekšmets, līguma noteikumi un iznomātāja izvirzītās prasības nomnieka darbībai, līdz ar ko atzīstam, ka izsoles komisija ir nodrošinājusi mums iespēju bez neattaisnojama riska iesniegt savu piedāvājumu izsolei;

4. piekrītam pildīt nolikumam pievienotajā nomas līguma projektā noteiktos pienākumus;

5. visas izsoles piedāvājumā sniegtās ziņas par pretendentu un tā piedāvājumiem ir patiesas;

6. neesam ieinteresēti citu pretendentu šai izsolei iesniegtajos piedāvājumos;

7. plānotās darbības nomas objektā ir: ģimenes ārstu prakses darbība, lai pacientiem nodrošinātu ģimenes ārstu pakalpojumus.

Pielikumā:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(amats, paraksta atšifrējums, datums) (paraksts)

2. pielikums

rakstiskās izsoles nolikumam

**NEKUSTAMĀ ĪPAŠUMA NOMAS LĪGUMS Nr.\_\_\_\_\_\_\_\_\_**

(Projekts)

Rīgā 2020.gada \_\_\_\_\_\_\_\_\_\_\_\_\_

**SIA “Rīgas 2.slimnīca”**,juridiskā adrese Ģimnastikas iela 1, Rīga, LV-1004, valdes priekšsēdētāja Sandra Petroņa personā, kurš rīkojas, pamatojoties uz statūtiem, turpmāk – ***Iznomātājs,*** no vienas puses,

un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(personas nosaukums, registrācijas Nr.), adrese\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas, pamatojoties uz (amats, vārds, uzvārds) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – ***Nomnieks,*** no otras puses, turpmāk tekstā abi kopā –***Puses***,

saskaņā ar rakstiskas izsoles rezultātiem un Nekustamā īpašuma iznomāšanas komisijas \_\_\_\_\_\_lēmumu Nr.\_\_noslēdz šādu nekustamā īpašuma nomas līgumu (turpmāk – ***Līgums***):

1. **Līguma priekšmets**
   1. ***Iznomātājs*** nodod un ***Nomnieks*** pieņem nomā nekustamā īpašuma daļu – pagrabstāva telpas ar kopējo platību 89,8 m2, kas ietilpst nekustamā īpašuma Rīgā, Ģimnastikas ielā 1 (kadastra apzīmējums 01000740157001) sastāvā (turpmāk – Telpas).
   2. Telpas tiek iznomātas ar mērķi – ģimenes ārstu prakses izvietošanai, lai pacientiem nodrošinātu ģimenes ārstu pakalpojumus.
2. **Līguma termiņš**

2.1. Līgums stājas spēkā tā parakstīšanas brīdī.

2.2. Līguma termiņš tiek noteikts uz 6 (sešiem) gadiem.

1. **Samaksas noteikumi**

3.1. Maksu par Telpu lietošanu veido nomas maksa un komunālie maksājumi, kā arī samaksa par citiem Iznomātāja sniegtajiem pakalpojumiem pēc Pušu vienošanās.

3.1.1. maksa par 1.1 .punktā minēto Telpu lietošanu tiek noteikta:

|  |  |  |  |  |  |  |  |
| --- | --- | --- | --- | --- | --- | --- | --- |
| *Nosaukums* | *Mēr-*  *vienība* | *Dau-*  *dzums* | *Maksa mēnesī EUR par 1 vienību* | *Kopējā maksa mēnesī EUR bez PVN* | *PVN likme* | *PVN summa*  *EUR* | *Kopējā maksa mēnesī EUR, ieskaitot PVN* |
| Nomas maksa |  |  |  |  |  |  |  |
| Apkure un siltā ūdens uzsildīšana |  |  |  |  |  |  |  |
| Ūdens un kanalizācija |  |  |  |  |  |  |  |
| Elektrība |  |  |  |  |  |  |  |
| Atkritumu apsaimniekošana (t.sk. bīstamie atkritumi) |  |  |  |  |  |  |  |
| Citi pakalpojumi |  |  |  |  |  |  |  |

**Kopējā maksa par Telpu lietošanu mēnesī ir EUR \_\_\_\_\_\_\_\_**

3.1.2. Maksa par ***Iznomātāja*** garderobes, lifta, koplietošanas telpu un autostāvvietas izmantošanu 1 automašīnai ietilpst nomas maksā.

3.2. Maksu par Telpu lietošanu saskaņā ar 3.1.1punktu ***Nomnieks*** maksā par kārtējo mēnesi līdz mēneša 20. datumam, maksājot slimnīcas kasē vai pārskaitījuma veidā uz šādu ***Iznomātāja*** norēķinu kontu:

AS Swedbank, kods: HABA LV22

Konts LV13HABA0551008304147

Vienotais reģistrācijas Nr.40003184960.

3.3. ***Nomnieks*** saskaņā ar ***Iznomātāja*** rēķinu apmaksā izdevumus EUR 250,00 (divi simti piecdesmit *euro* 00 *euro* centi) apmērā par sertificēta nekustamā īpašuma vērtētāja SIA “Grant Thornton Baltic” 15.01.2020. Ēkas nomas maksas vērtējuma veikšanu 20 (divdesmit) darba dienu laikā no rēķina saņemšanas brīža.

3.4. Par samaksas termiņa neievērošanu ***Nomnieks*** maksa ***Iznomātājam*** līgumsodu 0,1% (viena desmitdaļa procenta) apmērā no kopējās pamatparāda summas par katru nokavēto dienu.

3.5. Visi no ***Nomnieka*** saņemtie maksājumi pirmām kārtām dzēš līgumsodu.

3.6. Nomas maksas apmērs var tikt pārskatīts Rīgas domes 2012.gada 3.jūlija iekšējos noteikumos Nr.16 „Rīgas pilsētas pašvaldībai piederošā un piekrītošā nekustamā īpašuma iznomāšanas un nomas maksas noteikšanas kārtība” noteiktajā kārtībā.

**4. Līgumslēdzēju pušu pienākumi un tiesības**

4.1. Telpu tehniskais stāvoklis Nomniekam ir zināms. Telpas ***Nomniekam*** tiek iznomātas tādā stāvoklī, kādā tās ir nodošanas dienā un kāds ir fiksēts pieņemšanas un nodošanas aktā.

4.2. ***Nomniekam*** ir pienākums visā Līguma darbības laikā veikt visas  
nepieciešamās darbības, lai nepasliktinātu Telpu tehnisko stāvokli.

4.3. ***Nomnieks***uzņemas pilnu atbildību par Telpu ekspluatāciju, slēdz līgumus par pakalpojumiem, veic uzkopšanu, nodrošina un seko sanitāro normu un ugunsdrošības noteikumu ievērošanai, par avārijas situācijām nekavējoties paziņo organizācijām, kas nodrošina attiecīgo komunikāciju apkalpi, veic neatliekamus pasākumus avārijas likvidēšanai un informē ***Iznomātāju.***

4.4*.* ***Nomnieks***veic Telpu apsardzi pēc saviem ieskatiem un par saviem  
līdzekļiem.

4.5. Ja ***Nomnieka*** vainas dēļ Telpām radušies bojājumi, tad ***Nomnieks***sedz ar  
bojājumu novēršanu saistītos izdevumus, turpinot maksāt nomas maksu pilnā apmērā.

4.6*.* ***Nomniekam***ir pienākums izpildīt Rīgas pilsētas pašvaldības institūciju un ***Iznomātāja*** prasības, kas attiecas uz Telpu uzturēšanu kārtībā, ļaut ***Iznomātāja*** pārstāvjiem veikt visu īpašuma telpu tehnisko pārbaudi, nodrošināt pārstāvju piedalīšanos pārbaudes aktu sastādīšanā un parakstīšanā.

4.7. Puses apņemas savlaicīgi - 10 darba dienu laikā rakstiski paziņot otrai pusei par rekvizītu maiņu. Vainīgā puse uzņemas visu atbildību par sekām, kas rodas,  
pārkāpjot šos noteikumus.

1. **Līguma izbeigšana un pretenziju iesniegšanas kārtība**

5.1. ***Iznomātājs*** ir tiesīgs izbeigt Līgumu pirms termiņa, vienu mēnesi iepriekš  
nosūtot rakstisku pretenziju ***Nomniekam:***

1. ja ***Nomnieks*** nepilda vai nepienācīgi pilda Līgumā noteiktās saistības;
2. ja ***Nomnieks*** bojā vai posta īpašumu;
3. ja ***Nomnieks*** Telpasnodod apakšnomā;
4. ja ***Nomnieks*** izmanto Telpas citiem mērķiem nekā Līguma 1.2. punktā paredzēts.

5.2. ***Iznomātājs*** ir tiesīgs izbeigt līgumu pirms termiņa, par to rakstiski divus mēnešus iepriekš paziņojot ***Nomniekam:***

5.2.1.ja ***Nomnieka*** maksas par Telpu lietošanu parāda summa (kopā ar līgumsodu) pārsniedz 2 (divu) mēnešu iemaksu summu. Vēlāka parāda samaksa neizslēdz ***Iznomātāja*** tiesības izbeigt Līgumu uz šāda pamata;

5.2.2. ***Iznomātājam*** Telpas nepieciešamas slimnīcas pamatdarbības nodrošināšanai;

5.2.3. ja tiesā ir iesniegta prasība par ***Nomnieka*** atzīšanu par maksātnespējīgu;

5.2.4. ja ir apturēta vai izbeigta ***Nomnieka*** komercdarbība vai kāds no tās veidiem, kā rezultātā var kļūt neiespējama šī Līguma izpilde.

5.3. Līgumu var priekšlaicīgi izbeigt, abām Pusēm par to vienojoties.

5.4. ***Nomnieks*** var atteikties no Telpas lietošanas, 1(vienu) mēnesi iepriekš rakstiski paziņojot ***Iznomātājam.***

5.5. Līguma izbeigšana pirms termiņa neatbrīvo ***Nomnieku*** no pienākuma izpildīt  
maksājumu saistības, kuras viņš uzņēmies saskaņā ar Līgumu.

5.6.Pēc Līguma termiņa izbeigšanas vai jebkuros citos Līguma izbeigšanas  
gadījumos ***Nomniekam***jāatbrīvo Telpas šī Līguma izbeigšanas dienā  
vai citā ***Iznomātāja*** norādītajā termiņā un jānodod tas ***Iznomātājam*** labā stāvoklī. Ar  
īpašuma labo stāvokli šī Līguma izpratnē saprotams tāds īpašuma stāvoklis, kas nav sliktāks par to stāvokli, kāds bija Līguma parakstīšanas brīdī.

5.7.Ja pēc nomas Līguma izbeigšanas ***Nomnieka*** vainas dēļ īpašums netiek savlaicīgi atbrīvots un nodots ***Iznomātājam, Nomniekam*** jāveic samaksa par īpašuma faktisko izmantošanu un jāmaksā līgumsods 1,5 % apmērā no mēneša maksājumu summas par katru nokavēto dienu līdz telpu nodošanas un pieņemšanas akta parakstīšanas dienai, kā arī jāsedz ***Iznomātājam*** visi zaudējumi, kādi ***Iznomātājam*** ir nodarīti sakarā ar telpu savlaicīgu neatbrīvošanu.

1. **Garantijas**

6.1. Īpašuma tiesības uz nekustamo īpašumu Rīgā, Ģimnastikas ielā 1 (kadastra apzīmējums 01000740157001) Rīgas pilsētas zemesgrāmatu nodaļā ir nostiprinātas Rīgas pilsētas pašvaldībai. ***Iznomātājs*** apliecina, ka ir vienīgais nekustamā īpašuma valdītājs, kuram ir pilnvaras slēgt šo Līgumu.

6.2. ***Iznomātājs*** garantē, ja ***Nomnieks*** pilda visas līguma saistības, ka ***Nomnieks*** var netraucēti izmantot Telpas Līguma termiņā bez jebkāda pārtraukuma vai traucējuma no ***Iznomātāja*** puses.

6.3. ***Nomnieks*** apliecina, ka persona, kas paraksta šo Līgumu, ir attiecīgi pilnvarota ***Nomnieka*** vārdā slēgt nomas Līgumu.

**7. Citi noteikumi**

7.1. Nomas attiecības ir saistošas līgumslēdzēju Pušu tiesību un saistību  
pārņēmējiem.

7.2. Visi paziņojumi un uzaicinājumi, kas nosūtīti ar ierakstītām vēstulēm uz  
Līgumā norādītajām Pušu adresēm, uzskatāmi par iesniegtiem uz pasta zīmoga  
norādītajā datumā.

7.3.Parakstītais Līgums pilnībā apliecina pušu vienošanos. Jebkuras izmaiņas  
stāsies spēkā tikai tad, kad tās tiks noformētas rakstiski kā pielikums Līgumam un tās  
parakstīs abas līgumslēdzējas Puses un saskaņos ar Rīgas domes Īpašuma departamentu un Rīgas domes Labklājības departamentu. Līguma pielikums ir neatņemama Līguma sastāvdaļa.

7.4.Ja spēku zaudēs kāds no Līguma nosacījumiem, tas neietekmēs pārējo  
nosacījumu spēkā esamību.

7.5.Pušu strīdi tiek izskatīti, pusēm savstarpēji vienojoties, bet ja puses nevar vienoties – Latvijas Republikas tiesā.

7.6. Līgums ir sastādīts uz 4 (četrām) lapām, 2 (divos) eksemplāros, no kuriem 1 (viens) eksemplārs paliek ***Nomniekam,*** 1(viens)eksemplārs ***– Iznomātājam.***

1. **Pušu rekvizīti**

***Iznomātājs: Nomnieks:***

|  |  |
| --- | --- |
| SIA „Rīgas 2.slimnīca”  Reģ. Nr.40003184960  Ģimnastikas iela 1, Rīga, LV-1004  tālrunis 67614973; fakss 67622006  Banka: AS Swedbank  Konts LV13HABA0551008304147  Kods HABALV22  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  Sandris Petronis  Z.v. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    Z.v. |